b'\n_START_ARTICLE_\nMamadou Dia\n_START_PARAGRAPH_\nMamadou Dia (18. hein\xc3\xa4kuuta 1910 Kombol\xc3\xa9, Senegal \xe2\x80\x93 25. tammikuuta 2009 Dakar, Senegal) oli senegalilainen poliitikko._NEWLINE_Dia suoritti opintonsa \xc3\x89cole William Ponty -oppilaitoksessa. H\xc3\xa4n aloitti poliittisen uransa Ranskan L\xc3\xa4nsi-Afrikan (AOF) johtajana vuonna\xc2\xa01948, ennen valitsemistaan senaattoriksi vuonna\xc2\xa01949. Dia j\xc3\xa4tti paikkansa senaatissa, kun h\xc3\xa4net valittiin Ranskan kansalliskokoukseen vuonna\xc2\xa01956_NEWLINE_._NEWLINE_Mamadou Dia nousi Senegalin ensimm\xc3\xa4iseksi p\xc3\xa4\xc3\xa4ministeriksi, kun maa saavutti itsen\xc3\xa4isyyden Ranskasta vuonna\xc2\xa01960. Dia joutui vuonna\xc2\xa01962 syytteeseen vallankaappauksen suunnittelusta, mink\xc3\xa4 takia h\xc3\xa4net pidettiin vangittuna vuoteen\xc2\xa01974._NEWLINE_Dia yritti jatkaa uraansa 1980-luvun alussa, mutta h\xc3\xa4nen pieni puolueensa ei saanut mainittavaa kannatusta. H\xc3\xa4n vet\xc3\xa4ytyi sittemmin el\xc3\xa4kkeelle.'